โครงการข้าราชการไทยไร้ทุจริตขององค์การบริหารส่วนตำบลห้วยยูง
ประจำปีงบประมาณ พ.ศ.2564
1. หลักการและเหตุผล
        		ภายใต้บริบทของประเทศไทย      ที่ต้องเผชิญหน้าท่ามกลางความเปลี่ยนแปลงในกระแสโลกาภิวัตน์    ที่ปรับเปลี่ยนไปอย่างรวดเร็วและมีความสลับซับซ้อน  ทำให้กระบวนการพัฒนาการด้านต่างๆ ของประเทศ  ขาดความสมดุลและก่อให้เกิดสภาพปัญหาที่ต่อเนื่องเกี่ยวพันกันหลายด้าน โดยเฉพาะอย่างยิ่งปัญหาการทุจริตคอร์รัปชันที่สั่งสมติดต่อกันมายาวนานตั้งแต่อดีตถึงปัจจุบัน ได้ส่งผลกระทบโดยตรงต่อระบบสังคม เศรษฐกิจ การเมือง และความมั่นคงของประเทศ ซึ่งรวมถึงภาพลักษณ์และความเชื่อมั่นต่อสายตาของประชาคมโลก ประเทศไทยยังคงต้องประสบกับสภาพปัญหาดังกล่าวที่นับวันจะมีรูปแบบของการกระทำความผิดทุจริตคอร์รัปชั่นที่หลากหลายมิติและทวีความรุนแรงมากขึ้นเรื่อยๆ  ซึ่งเป็นปัญหาใหญ่ของสังคมไทยที่สร้างความสูญเสียที่มีมูลค่าสูงมากและมีความสลับซับซ้อนมากยิ่งขึ้น  
		ถึงแม้ว่ารัฐบาลจะมีนโยบายผลักดันให้การต่อต้านการทุจริตคอร์รัปชันเป็นวาระแห่งชาติก็ตาม  แต่ต้องยอมรับว่าปัญหาการทุจริตยังคงมีอยู่ในส่วนราชการต่าง ๆ จะเห็นได้จากสถิติเรื่องร้องเรียน  การกระทำของเจ้าหน้าที่ของรัฐที่ร้องเรียนมายังสำนักงาน ป.ป.ท. มีแนวโน้มเพิ่มสูงขึ้นทุกปี ดังนั้น กลไกสำคัญที่จะช่วยทำให้ปัญหาการทุจริตคอร์รัปชันในวงราชการลดน้อยลง  จึงต้องให้ความสำคัญกับข้าราชการและเจ้าหน้าที่ของรัฐ ด้วยการสร้างการมีส่วนร่วมในการป้องกันและปราบปรามการทุจริตไม่ให้เกิดขึ้นกับเจ้าหน้าที่ของรัฐเองและส่วนราชการในรูปแบบต่าง ๆ  ร่วมกันปลุกจิตสำนึกให้เกิดความตระหนัก ร่วมสร้างกลไกการป้องกันการทุจริตในตนเองและองค์กร ร่วมตรวจสอบ ควบคุมและถ่วงดุลการใช้อำนาจ ซึ่งจะส่งผลให้เกิดความโปร่งใสและภาพลักษณ์ใหม่ อันจะสร้างความเชื่อมั่นให้กับประชาชนและประเทศไทยเพิ่มมากขึ้น
 		ดังนั้น องค์การบริหารส่วนตำบลห้วยยูง จึงได้จัดทำโครงการข้าราชการไทยไร้ทุจริตขององค์การบริหารส่วนตำบลห้วยยูง ประจำปีงบประมาณ พ.ศ.2564 ขึ้น
2. วัตถุประสงค์
          1. เพื่อเป็นแนวทางป้องกันและปราบปรามการทุจริต และเพื่อปลุกจิตสำนึกและสร้างค่านิยมต่อต้านการทุจริตแก่ข้าราชการและเจ้าหน้าที่ของรัฐ และปฏิบัติการเชิงรุกด้านการป้องกันการทุจริต 
	2. เพื่อหาแนวทางป้องกันและปราบปรามการทุจริตในภาครัฐขององค์การบริหารส่วนตำบลห้วยยูง
          3. เพื่อให้เกิดประโยชน์ต่อประชาชนและสังคมสูงสุด
3. กลุ่มเป้าหมาย
          เป้าหมายของผู้เข้าร่วมโครงการ จำนวน 40 คน  ประกอบด้วย
          3.1 นายก, รองนายก, และเลขานุการนายก อบต.ห้วยยูง           จำนวน   4 คน
          3.2 พนักงานส่วนตำบล ลูกจ้างประจำ และพนักงานจ้างในสังกัด  จำนวน 36 คน
4. วิธีดำเนินการ
	1.เขียนโครงการและเสนอขออนุมัติโครงการ
	2.ประสานกับกลุ่มเป้าหมาย วิทยากร 
	3.ดำเนินการอบรมตามกำหนดการ (รายละเอียดปรากฏตาม ภาคผนวก ก.)
	4.ประเมินผลโครงการทั้งก่อนและหลังการอบรม และรายงานผลการดำเนินการให้ผู้บริหารทราบ

5. ระยะเวลาดำเนินโครงการ
          วันพฤหัสบดี    ที่ 22   เดือนเมษายน      พ.ศ. 2564
6. หน่วยงานที่รับผิดชอบ
          สำนักงานปลัด องค์การบริหารส่วนตำบลห้วยยูง
7. สถานที่ดำเนินการ
          ห้องประชุมพุทธรักษา   องค์การบริหารส่วนตำบลห้วยยูง อำเภอเหนือคลอง จังหวัดกระบี่
8. งบประมาณ
          งบประมาณตามข้อบัญญัติงบประมาณรายจ่าย ประจำงบประมาณ พ.ศ. 2564 สำนักงานปลัด แผนงานบริหารงานทั่วไป งานดำเนินงาน ค่าใช้สอย รายจ่ายเกี่ยวเนื่องกับการปฏิบัติราชการที่ไม่เข้าลักษณะรายจ่ายหมวดอื่นๆ โครงการข้าราชการไทยไร้ทุจริตขององค์การบริหารส่วนตำบลห้วยยูงประจำปีงบประมาณ พ.ศ.2564   ตั้งไว้ 20,000.- บาท  โดยมีรายละเอียด ดังนี้
		1.ค่าป้าย 1.20 x 2.4 จำนวน 1 ป้าย			   เป็นเงิน       432.- บาท
		2.ค่าอาหารกลางวัน จำนวน 40 คน ๆ ละ 55 บาท 1 วัน 	   เป็นเงิน     2,200.- บาท
		3.ค่าอาหารว่าง จำนวน 40 คน ๆ 25 บาท   จำนวน  2  มื้อ 
                      จำนวน 1 วัน						   เป็นเงิน     2,000.- บาท       		4.ค่าตอบแทนวิทยากร ในการอบรมจำนวน 1 วัน จำนวน 4 ชั่วโมง ครึ่ง
                      ชั่วโมง ละ 600.-   บาท    เป็นเงิน  2,700.- บาท
		5.ค่าน้ำดื่ม ขนาด 600 มล. จำนวน  4  โหลๆ ละ 47 บาท    เป็นเงิน   188.- บาท       
		6.ค่าวัสดุอื่นๆ ที่ใช้ในการฝึกอบรม  (กระเป๋าใส่เอกสาร สมุด ปากกา เป็นต้น)		
        	            จำนวน 40 ชุด ๆ ละ 70.- บาท                                เป็นเงิน 2,800.- บาท
			     	รวมเป็นเงินทั้งสิ้น  10,320.- บาท  
                                 	 (หนึ่งหมื่นสามร้อยยี่สิบบาทถ้วน)  
		หมายเหตุ ค่าใช้จ่ายสามารถถัวเฉลี่ยเบิกจ่ายได้                                                                                                                                                                                                                             
           
9. ผลที่คาดว่าจะได้รับ
          1. ผู้บริหารท้องถิ่น  ข้าราชการ/พนักงานในสังกัดองค์การบริหารส่วนตำบลห้วยยูง มีจิตสำนึกที่ดี 
และสร้างค่านิยมต่อต้านการทุจริตแก่ข้าราชการและเจ้าหน้าที่ของรัฐ และปฏิบัติการเชิงรุกด้านการป้องกันการทุจริตในองค์กรได้
          2. ผู้เข้ารับการอบรมมีความรู้และแนวทางในการป้องกันปัญหาการทุจริตคอร์รัปชั่น และสามารถนำมาปรับใช้ในการปฏิบัติงานได้อย่างมีประสิทธิภาพ
          3.หน่วยงานมีความโปร่งใส     ลดโอกาสทุจริตในหน่วยงาน ก่อเกิดประโยชน์ต่อประชาชนและสังคมสูงสุด

10. ผู้เขียนโครงการ
[image: ]
                                                  (นางจรรญศิริ นวลศรี)
                                              นักทรัพยากรบุคคลฃำนาญการ

11. ผู้เสนอโครงการ
[image: ]
                                              (นางสาวนิพาภรณ์ นบนอบ)
                                                 หัวหน้าสำนักงานปลัด
[bookmark: _GoBack]
[image: Image (6)]12. ผู้เห็นชอบโครงการ

			                ว่าที่ร้อยตรี
                                                              (นฤนาท  ชัยสวัสดิ์)
[image: ]                                                   ปลัดองค์การบริหารส่วนตำบลห้วยยูง


13. ผู้อนุมัติโครงการ

				            (นายวินัย มากสม)
	  		         นายกองค์การบริหารส่วนตำบลห้วยยูง
 
















				          (ผนวก ก.)	
กำหนดการ
โครงการข้าราชการไทยไร้ทุจริตขององค์การบริหารส่วนตำบลห้วยยูง
ประจำปีงบประมาณ พ.ศ.2564
*************
วันที่ 22 เมษายน  2564
เวลา   08.30  น.      	   	ลงทะเบียนผู้เข้าอบรม 
เวลา   09.00  น.      	   	พิธีเปิดโครงการข้าราชการไทยไร้ทุจริตขององค์การบริหารส่วนตำบล				         	ห้วยยูง     (โดยนายกองค์การบริหารส่วนตำบลห้วยยูง)
เวลา   09.15 น.      	   	นายกองค์การบริหารส่วนตำบลห้วยยูง ประกาศ เจตนารมณ์				        	   	การป้องกันและต่อต้านการทุจริตคอร์รัปชั่น           
เวลา  09.30-12.00 น.    	วิทยากร บรรยายหัวข้อ กฎหมายที่เกี่ยวข้องในการป้องกัน
				การทุจริตในหน่วยงานภาครัฐและสถานการณ์ปัญหาการ
				ทุจริตในปัจจุบัน
	                               (โดยวิทยากร สิบเอก สอน บุญรุ่ง เจ้าพนักงานป้องกันการ
				ทุจริตชำนาญการ จากสำนักงาน ปปช. จังหวัดกระบี่)
เวลา 12.00-13.00 น.	        	พักรับประทานอาหารกลางวัน
เวลา 13.00 น.-15.00 น.        วิทยากรบรรยาย หัวข้อ การขัดกันระหว่างประโยชน์ส่วนตน
				กับประโยชน์สาธารณะและการเสริมสร้างคุณธรรมและความ
				โปร่งใสหน่วยงานภาครัฐ
		                     (โดยวิทยากร สิบเอก สอน บุญรุ่ง เจ้าพนักงานป้องกันการ
				ทุจริตชำนาญการ จากสำนักงาน ปปช. จังหวัดกระบี่)
	
เวลา 15.10 น.       		พิธีปิดการฝึกอบรม

หมายเหตุ    กำหนดการฝึกอบรม อาจเปลี่ยนแปลงตามความเหมาะสม
	     พักรับประทานอาหารว่าง เวลา 10.30 น.-10-40 น. และ 14.00-14.10 น.	

